Jyrise

Jyrise (oikealta nimeltään Rauno Jürise s. 23. huhtikuuta 1989 Paide, Viro) on suomalainen rap-artisti.

Musiikin tekemisen Jyrise aloitti vuonna 2006. 2007 Jyrise vieraili NRJ:n Aamupoikien "Pannaax Menee" nimisellä singlellä joka oli kovassa soitossa 2007 kesällä. Jyrise teki musiikkia ja nauhoitteli pitkään, ennen kuin katsoi olevansa valmis tekemään debyyttialbuminsa.

Vuonna 2010 Jyrise teki Amazing nimisen kappaleen virolaisen B2H-nimisen artistin kanssa. Kappaleessa räpättiin niin suomeksi, englanniksi kuin viroksikin. Kappale sai paljon soittoa meren toisella puolella ja siellä kiinnostuttiin myös suomalaisesta hip-hopista laajemminkin.

Vuonna 2010 Jyrise julkaisi tulevalta albumilta ensimmäisen singlen, joka kantoi nimeä Parempaa et saa.
Kappale sai nopeasti 100 000 hittiä Youtubessa ja paljon soittoja radioissa ja oli mm. NRJ:n Top10-listassa. Video aiheutti mediassa myös keskustelua. Vuonna 2010 Jyrise oli päivittäin nuorisoasiainkeskuksessa nauhoittamassa tulevaa albumia ja siinä samalla hän keikkaili. Ensimmäinen levy, joka kantoi nimeä  Ensi-ilta, julkaistiin vuonna 2011. Levynjulkaisua juhlittiin Helsingin Circusessa. Albumin julkaisi Helsinki Freedom Records. Albumilta julkaistiin myöhemmin singlet Nyt, MHz sekä Täyskäsi. Albumilla vieraili artisteja mm. Mila, Flowboysfam, Mia sekä OP. Ensi-ilta-albumia oli tuottamassa Mats Takila, sekä Olli-Pekka " OP Beats " Vuorinen. 

Jyrise julkaisi epävirallisen singlen Sairasloma kesällä 2013. Jyrise on kahtena peräkkäisenä kesänä ollut viihdyttämässä festariyleisöä Kalajoen juhannuksessa.

Jyrise ilmoitti keväällä 2020, että aikoo jatkaa musiikin tekemistä myös viroksi. Artisti on sanonut, että ei lopeta musiikin tekemistä suomeksi, mutta keskittyy tällä hetkellä Viron markkinoihin. Jyrise julkaisi tammikuussa ensimmäisen kappaleensa viroksi nimellä "Kesklinn" ja maaliskuussa toisen kappaleen nimeltä "Safari", jossa oli mukana vierailemassa näyttelijä Sampsa Tuomala.

Lähteet 

Suomalaiset hip hop -artistit
Elävät henkilöt
Vuonna 1989 syntyneet